বীরগঞ্জ উপজেলা

বীরগঞ্জ উপজেলা বাংলাদেশের দিনাজপুর জেলার অন্তর্গত একটি প্রশাসনিক এলাকা। ১৭৯৩ সালে ঘোড়াঘাট অবিভক্ত দিনাজপুর জেলার থানা হিসেবে প্রতিষ্ঠিত হলে় বীরগঞ্জ থানা ১৮৭৩ সনে দিনাজপুর এবং ঠাকুরগাঁও জেলার মাঝামাঝি স্থানে প্রতিষ্ঠিত হয়। ১৯৮৩ সালে এটিকে উপজেলায় উন্নত করা হয়। ইহা দিনাজপুর জেলা হতে ২৮ কি: মি: দূরে একটি খাদ্য উদ্বৃত্ত উপজেলা। ১১টি ইউনিয়ন এবং ১টি পৌরসভার সমন্বয়ে গঠিত। এর আয়তন ৪১৩ বর্গ কি: মি:। অত্র উপজেলার মধ্য দিয়ে ঢেপা ও করতোয়া নামীয় ২টি নদী প্রবাহিত হয়েছে। মুসলমান, হিন্দু, খ্রিষ্টান, সাঁওতাল উপজাতীসহ বিভিন্ন সম্প্রদায়ের লোক এই উপজেলায় বাস করে।প্রত্যেকের মধ্যে সাম্প্রদায়িক সম্প্রীতি বিদ্যমান। মাথাপিছু জমির পরিমাণ ০.৩১ একর। ভুট্টা, ধান, গম, পাট, আলু, সরিষা, শাক-সবজ্বি ও ফলমূল ইত্যাদি এই উপজেলার প্রধান ফসল। চাউলের মিল ছাড়া অন্যান্য শিল্প কারখানা গড়ে উঠেছে। দিনাজপুর জেলার উত্তরে দিনাজপুর-পঞ্চগড় মহাসড়ক সংলগ্ন বীরগঞ্জ উপজেলা ১১টি ইউনিয়ন নিয়ে গঠিত একটি বড় উপজেলা। এ উপজেলা সদরের ০৫নং সুজালপুর ইউনিয়ন পরিষদের ০৪টি মৌজার আংশিক এলাকা আয়তনে ৬.৩০বর্গ কি.মি. ; ১৫ জুন ২০০২ সালে বীরগঞ্জ পৌরসভা স্থাপিত হয়। বীরগঞ্জ উপজেলাটি দিনাজপুর জেলা এবং ঠাকুরগাঁও জেলার মাঝামাঝি স্থানে অবস্থিত। দিনাজপুর জেলা সদর হতে এর দূরত্ব ২৮ কি: মি:। এ উত্তরে পঞ্চগড় জেলার দেবীগঞ্জ উপজেলা, ঠাকুরগাঁও সদর উপজেলা, দক্ষিণে কাহারোল উপজেলা, পূর্বে খানসামা উপজেলা, পশ্চিমে বোচাগঞ্জ উপজেলা, ঠাকুরগাঁও জেলার পীরগঞ্জ উপজেলা ও ঠাকুরগাঁও সদর উপজেলা। ইউনিয়নসমূহ শিবরামপুর ইউনিয়ন পলাশবাড়ী ইউনিয়ন শতগ্রাম ইউনিয়ন পাল্টাপুর ইউনিয়ন সুজালপুর ইউনিয়ন নিজপাড়া ইউনিয়ন মোহাম্মদপুর ইউনিয়ন ভোগনগর ইউনিয়ন সাতোর ইউনিয়ন মোহনপুর ইউনিয়ন মরিচা ইউনিয়ন বীরগঞ্জ পৌরসভা গোলাপগঞ্জ ইউনিয়ন (প্রস্তাবিত) অত্র উপজেলায় ২,৬৯,৮৯৩ (আদম শুমারী ২০০১) জন লোক বসবাস করে। সরকারী ব্যাংকঃ সোনালী, রূপালী, জনতা, অগ্রণী বিশেষায়িত : রাজশাহী কৃষি উন্নয়ন ব্যাংক বেসরকারী ব্যাংক : ইসলামী ব্যাংক, পূবালী, সাউথ বাংলা এ্যাগ্রিকালচারাল, ঢাকা কমার্সসহ অন্যান্য বীমা : জীবন বীমাসহ বহু বীমা প্রতিষ্ঠান বিদ্যমান। শিক্ষার দিক দিয়ে এই উপজেলাকে শিক্ষা নগরী বলা হয়। কিছু উল্লেখযোগ্য শিক্ষাপ্রতিষ্ঠান হলো: বীরগঞ্জ সরকারি কলেজ, বীরগঞ্জ পাইলট সরকারি উচ্চ বিদ্যালয়, বীরগঞ্জ সরকারি বালিকা উচ্চ বিদ্যালয়, কবি নজরুল উচ্চ বিদ্যালয়, বীরগঞ্জ বীরগঞ্জ মহিলা কলেজ, বীরগঞ্জ মডেল সরকারি প্রাথমিক বিদ্যালয়, ঝাড়বাড়ী দ্বি-মুখী উচ্চ বিদ্যালয়, বীরগঞ্জ গোলাপগঞ্জ উচ্চ বিদ্যালয়,গোলাপগঞ্জ,বীরগঞ্জ ঝাড়বাড়ী মহাবিদ্যালয়, বীরগঞ্জ ইব্রাহিম মেমোরিয়াল শিক্ষা নিকেতন ,বীরগঞ্জ নওপাড়া স্কুল অ্যান্ড কলেজ মাহানপুর আদর্শ উচ্চ বিদ্যালয় ধান, গম, পাটসহ সকল ফসল উৎপাদিত হয়। এছাড়া এখানে বহু চালকল বিদ্যমান। যা সারাদেশে চাল সরবরাহ করে। এছাড়া বিভিন্ন কারখানা ও কুটির শিল্প গড়ে উঠেছে। উপজেলা সদরের চাকাইতে ৫০ শয্যাবিশিষ্ট উপজেলা স্বাস্থ্য কমপ্লেক্স অবস্থিত। কম সংখ্যক জনবল নিয়েও এটি অত্র এলাকার বিশালগোষ্ঠীকে স্বাস্থ্য সেবা দিয়ে যাচ্ছে। এছাড়াও পৌর শহরে ব্যাঙের ছাতার মতন অসংখ্য ক্লিনিক ও ডায়াগনস্টিক সেন্টার গড়ে উঠেছে। গ্রাম পর্যায়ে রয়েছে কমিউনিটি ক্লিনিক ও স্বাস্থ্যসেবা কেন্দ্র এবং হাসপাতাল। বীরগঞ্জ জাতীয় উদ্যান এই উপজেলায় অবস্থিত একটি জাতীয় উদ্যান। ২০১১ সালের ২৪ ডিসেম্বর এটি প্রতিষ্ঠিত হয়। ১৬৮.৫৬ হেক্টর জমি নিয়ে এই জাতীয় উদ্যানটি গঠিত। সিংড়া জাতীয় উদ্যান উত্তরবঙ্গের এই উপজেলায় অবস্থিত বাংলাদেশের একটি সংরক্ষিত বনাঞ্চল। চন্দ্রভোগ বিল মোহাম্মদপুর ইউনিয়নে অবস্থিত একটি জলাভূমি। স্লুইস গেট বিজয় চত্বর জয়ন্তীয়া ঘাট উপজেলা স্বাস্থ্য কমপ্লেক্স লাইব্রেরী (দেশের প্রথম স্বাস্থ্য কমপ্লেক্স পাঠাগার) শামুক শাহ জিন্দাপীররে মাযার, সাতোর সাময়িক পত্র-পত্রিকা উত্তরের কণ্ঠ বীরগঞ্জ প্রতিদিন বীরগঞ্জ টাইমস্ ঝাড়বাড়ী নিউজ বীরগঞ্জ বার্তা মিজানুর রহমান আরিয়ান, নাট্যকার ধনঞ্জয় রায়, দিনাজপুর জেলার ইতিহাস, কে পি বাগচী অ্যান্ড কোম্পানি কলকাতা, প্রথম প্রকাশ ২০০৬, পৃষ্ঠা ২১১ বাংলাদেশ জাতীয় তথ্য বাতায়ন। "এক নজরে বীরগঞ্জ"। গণপ্রজাতন্ত্রী বাংলাদেশ সরকার। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।  বাংলাদেশ জাতীয় তথ্য বাতায়ন। "এক নজরে বীরগঞ্জ পৌরসভা"। গণপ্রজাতন্ত্রী বাংলাদেশ সরকার। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।  বাংলাদেশ জাতীয় তথ্য বাতায়ন (জুন ২০১৪)। "এক নজরে বীরগঞ্জ"। গণপ্রজাতন্ত্রী বাংলাদেশ সরকার। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৪।  বাংলাদেশ জাতীয় তথ্য বাতায়ন (জুন ২০১৪)। "ইউনিয়নসমূহ"। গণপ্রজাতন্ত্রী বাংলাদেশ সরকার। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৪।  "Protected Areas of Bangladesh"। Bangladesh Forest Department। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০১৩।  দৈনিক যুগের কথায় প্রকাশিত প্রতিবেদন।[স্থায়ীভাবে অকার্যকর সংযোগ] বাংলাপিডিয়ায় বীরগঞ্জ উপজেলা